
[bookmark: Text8]Univerza v Ljubljani, Fakulteta za strojništvo, Aškerčeva 6, 1000 Ljubljana, v nadaljevanju UL FS, ki jo zastopa prof. dr. Jernej Klemenc, dekan
in
[bookmark: Text1]Ime firme oz. organizacije, Ulica in številka, Številka pošte in Kraj, ki jo zastopa Ime in Priimek, naziv funkcije pravnega zastopnika, kot npr. direktor ali predsednik uprave, 
in
[bookmark: Text2]      
sklepajo
 
[bookmark: Text3]POGODBO O PRAKTIČNEM USPOSABLJANJU – ŠT. 028-2025/2026
v okviru izvajanja Visokošolskega študijskega programa
I. stopnje STROJNIŠTVO – Projektno aplikativni program


1. člen
Ta pogodba ureja medsebojna razmerja, pravice in obveznosti pogodbenih strank pri izvajanju praktičnega usposabljanja v okviru študijskega programa za pridobitev visoke strokovne izobrazbe, ki ga izvaja Univerza v Ljubljani, Fakulteta za strojništvo. Praktično usposabljanje se lahko izvaja v različni pravnoorganizacijski obliki družbe, ki je v nadaljevanju poimenovana kot »organizacija«. 

2. člen
[bookmark: Text4][bookmark: Text5]Pogodbo sklenejo pogodbene stranke za čas praktičnega usposabljanja v študijskem letu 2025/2026. Praktično usposabljanje bo opravljeno skladno s študijskim programom v obsegu 4 tednov po 40 ur, v času od do.
Pred podpisom te pogodbe se organizacija zavezuje seznaniti študenta s pogoji dela pri izvajanju praktičnega usposabljanja.

3. člen
Dolžnosti organizacije so: 
· da v skladu s kriteriji o izvedbi praktičnega usposabljanja študentov določi mentorja študentu na praktičnem usposabljanju,
· da omogoči mentorju strokovno in pedagoško-andragoško usposobitev v skladu z ustreznim programom,
· da pred začetkom dela seznani študenta s predpisi o varstvu pri delu, z nevarnostmi povezanimi z njegovim delom in mu zagotovi ustrezna zaščitna sredstva,
· v primeru, da bo študent pri praktičnem usposabljanju dostopal od zaupnih podatkov, organizacija s študentom pred pričetkom dela sklene Pogodbo o nerazkrivanju informacij (NDA), v kateri se izrecno dogovori, da študent ne sme razkrivati zaupnih informacij organizacije zunanjim deležnikom, niti UL FS,
· da zagotovi praktično usposabljanje, ki ustreza programu visokošolskega zavoda, 
· da izplača študentu na praksi nagrado za opravljen delo skladno z zakonodajo,
· da nudi študentu prehrano med delom,
· da za študenta, za čas njegovega praktičnega usposabljanja, poravna obveznosti na podlagi prve alineje 17. člena ZZVZZ (Ur. L. RS št. 72/06 in spremembe) v primerih, ko študent opravlja prakso v obdobju od 1. junija do 30. septembra, ko ni pedagoškega procesa na visokošolskem zavodu in študent ni zavarovan preko UL FS, 
· da v kolikor zdravniški pregled študenta, opravljen v okviru rednega sistematskega pregleda za predvideno delo po normativih organizacije ni zadosten, krije stroške dodatnega zdravniškega pregleda pri izbrani medicini dela,
· da omogoči mentorju na UL FS svetovanje in nadzor izvajanja praktičnega usposabljanja,
· da po končanem usposabljanju mentor v organizaciji oceni študentovo delo, ki ga študent popiše v Poročilu o praktičnem usposabljanju, in oceno posreduje fakultetnemu mentorju ter zagotovi, da poročilo ne razkriva morebitnih zaupnih informacij organizacije. 

4. člen
Dolžnosti UL FS so:
· da študentu zagotovi mentorja na UL FS,
· da študenta napoti v organizacijo,
· da uskladi program praktičnega usposabljanja z mentorjem v organizaciji,
· da vodi ustrezno dokumentacijo o izvajanju praktičnega usposabljanja,
· da izvaja svetovanje in nadzor nad izvajanjem praktičnega usposabljanja,
· da v skladu s 1. alinejo 3. odstavka 20. člena ZPIZ-2 plača prispevek za posebne primere zavarovanja (za invalidnost in smrt, ki je posledica poškodbe pri delu),
· da varuje poslovne skrivnosti organizacije,
· da ne bo objavila imena ali znamk organizacije v kakršnihkoli oglasnih ali promocijskih sporočilih, vključno z družbenimi mediji, ali podala kakršnekoli informacije, ki se nanaša na predmetno pogodbo ali katerokoli drugo zadevo organizacije, v promocijske namene, brez soglasja organizacije, razen če bi to zahteval zakon ali odredba sodišča.

5.  člen
Dolžnosti študenta so:
· da bo pred začetkom dela predložil zdravniško potrdilo o opravljenem pregledu iz programa preventivnega zdravstvenega varstva študentov oziroma da se bo pred začetkom dela udeležil zdravniškega pregleda pri izbrani medicini dela organizacije, če to predvideva ocena tveganja za določeno delovno mesto,
· da se bo udeležil izobraževanja s področja zdravja, varnosti in okolja, na katero ga bo napotila organizacija,
· da redno opravlja praktično usposabljanje,
· da pri delu upošteva navodila mentorjev v delovni organizaciji in na fakulteti, 
· da upošteva predpise o varstvu pri delu in uporablja predpisana zaščitna sredstva,
· da bo v primerih obdelave osebnih podatkov ravnal v skladu z veljavno zakonodajo o varstvu osebnih podatkov (ZVOP-2), vključno z Uredbo (EU) 2016/679 (Splošna uredba o varstvu podatkov – GDPR). Študent bo osebne podatke obdeloval zgolj za namene, ki so potrebni za opravljanje njegovih nalog med prakso, ter bo z njimi ravnal v skladu z načeli varnosti, zaupnosti in minimalne obdelave ter navodili organizacije v kateri opravlja prakso (upravljavca osebnih podatkov),
· da varuje zaupnost vseh podatkov organizacije, do katerih bo imel dostop pri svojem delu ali s katerimi se bo seznanil na drug način in predstavljajo poslovno skrivnost družbe. Zlasti bo poskrbel, da do podatkov, ki jih organizacija šteje za poslovno skrivnost, ne bodo imele dostopa nepooblaščene osebe, teh podatkov ne bo izkoriščal za svojo osebno rabo ali jih nepooblaščeno posredoval tretji osebi. V primeru nejasnosti, kateri podatki se štejejo za poslovno skrivnost organizacije, se bo nemudoma posvetoval z delovnim mentorjem,
· da se zdravstveno in nezgodno zavaruje v primeru, ko nima več statusa študenta,
· da v primeru, da nima statusa študenta, povrne fakulteti prispevek iz naslova obveznega zavarovanja za invalidnost in smrt, ki je posledica poškodbe pri delu, ki ga fakulteta zanj poravna na podlagi 3. odstavka 20. člena Zakona o pokojninskem in invalidskem zavarovanju (ZPIZ-2), Ur. l. RS, št. 96/12 s spremembami,
· da se obveže, da bo za vse objave, ki so povezane z delom v organizaciji, pred samo objavo pridobil predhodno pisno soglasje organizacije in fakultete,
· da za čas, ko nima statusa študenta na UL FS poravna obveznosti iz osme alineje 3. člena te pogodbe,
· da prihaja na praktično delo v skladu z dogovorjenim urnikom,
· da v primeru odsotnosti obvesti oba mentorja,
· da v primeru manjka ur le-te kasneje nadomesti, 
· [bookmark: _Hlk176954867]da vodi ustrezno dokumentacijo o praktičnem usposabljanju (dnevnik) in po končanem praktičnem usposabljanju pripravi v skladu z navodili in predlogo Poročilo o praktičnem usposabljanju.

6. člen
Delovna obveznost študenta na praktičnem usposabljanju v organizaciji ne sme presegati 40 ur tedensko.


7. člen
V primeru, da pri izvajanju te pogodbe nastanejo dela ali drugi rezultati, ki so varovani v skladu s predpisi s področja intelektualne lastnine (v nadaljevanju: pravice intelektualne lastnine), te pravice pripadajo avtorju oziroma imetniku, ki je tak rezultat ustvaril.
V primeru soavtorstva ali skupnega ustvarjanja rezultatov iz prejšnjega odstavka pravice intelektualne lastnine pripadajo soavtorjem skupaj, in sicer v deležih, ki ustrezajo njihovemu dejanskemu prispevku k nastanku teh rezultatov.
Organizacija ima v primeru nastanka pravic intelektualne lastnine predkupno pravico za pridobitev pravic uporabe ali prenosa teh pravic, pod pogoji, ki se določijo v posebnem dogovoru.
Pogodbene stranke se strinjajo, da bodo v primeru nastanka pravic intelektualne lastnine medsebojna razmerja v zvezi z njihovo uporabo, prenosom ali izkoriščanjem uredile z ločeno pogodbo.

8. člen
Pogodba o praktičnem usposabljanju se lahko razveže sporazumno ali zaradi neizpolnjevanja pogodbenih obveznosti ene od pogodbenih strank.
Razveza pogodbe je pisna in velja takoj. O razvezi pogodbe je potrebno takoj pisno obvestiti preostale pogodbene stranke.

9. člen
Morebitne spore v zvezi s to pogodbo bodo stranke reševale sporazumno, če pa to ni možno, bo spor reševalo pristojno sodišče v Ljubljani.

10. člen
Pogodba je sklenjena v treh enakih izvodih. Vsak podpisnik prejme en izvod pogodbe.

